《偈十二首 其二》
宋代·释本才

当阳不显迹，文彩未生前。只个平常处，壶中别是天。

别是天，唯平到，缓行急行俱蹉过。红尘数尽去来人，李白元是痴措大。

作者简介：释本才，号佛心，长溪（今福建霞浦）人。俗姓姚。住潭州上封寺。高宗绍兴间卒。为南岳下十四世，黄龙惟清禅师法嗣。《嘉泰普灯录》卷一○、《五灯会元》卷一八有传。今录诗二十首。